พันธบัตรสหรัฐพุ่ง-ดอลล์แข็ง ฉุดแรงเทขายทองคําร่วงหนัก “ทองไทย” ดิ่งตาม ปรับลง 300 บ.
สมาคมค้าทองคำ รายงานราคาทอง เปิดตลาดเช้านี้ "ทองไทย" ร่วงแรง 300 บ. ดิ่งตามตลาดโลก เจอแรงเทขายทำกำไร จากอัตราผลตอบแทนพันธบัตรสหรัฐเพิ่มที่ขึ้น รวมทั้งเงินดอลลาร์ที่แข็งค่า
สมาคมค้าทองคำ รายงานราคาทอง เปิดตลาดเช้านี้ "ทองไทย" ร่วงแรง 300 บ. ดิ่งตามตลาดโลก เจอแรงเทขายทำกำไร จากอัตราผลตอบแทนพันธบัตรสหรัฐเพิ่มที่ขึ้น รวมทั้งเงินดอลลาร์ที่แข็งค่า
17 ก.พ. 2564

สมาคมค้าทองคำ รายงานราคาทอง (96.5%) เปิดตลาดวันนี้ (17 ก.พ.64) เมื่อเวลา 09.29 น.ที่ผ่านมา ราคาปรับลงแรง 300 บาท เมื่อเทียบกับประกาศราคาซื้อขายครั้งเดียวของวันอังคาร โดยตลอดทั้งวันมีการประกาศเพียงรอบตอนเปิดตลาดที่ราคาปรับขึ้น 50 บาท
โดยราคาทองคำแท่งวันนี้ รับซื้ออยู่ที่บาทละ 25,400.00 บาท ขายออกที่ราคาบาทละ 25,500.00 บาท
ทองรูปพรรณ รับซื้ออยู่ที่ราคาบาทละ 24,938.20 บาท ขายออกที่บาทละ 26,000.00 บาท
ราคาทองคำ Spot เช้านี้ปรับตัวลดลงสู่บริเวณ 1,793 ดอลลาร์ หลังจากปิดตลาดเมื่อคืนที่ผ่านมาร่วงแรง 24.2 ดอลลาร์ หลุดระดับ 1,800 ดอลลาร์ สู่ระดับ 1,799 ดอลลาร์ เนื่องจากได้รับแรงกดดันจากการพุ่งขึ้นของอัตราผลตอบแทนพันธบัตรสหรัฐ และสกุลเงินดอลลาร์ที่แข็งค่า รวมถึงข้อมูลภาคการผลิตสหรัฐที่พุ่งขึ้นแตะระดับสูงสุดในรอบ 7 เดือน
ขณะที่ราคาทองคําในประเทศเปิดตลาดลงแรง 300 บาท แตะระดับต่ำสุดในรอบเกือบ 3 เดือน โดยเป็นการปรับลงแรงตามทองคำตลาดโลกที่ตัวปรับลดลงกว่า 20 ดอลลาร์ หลุดระดับ 1,800 ดอลลาร์ ในขณะที่เงินบาทยังแข็งค่าต่ำกว่าระดับ 30 บาท บริเวณ 29.98 บาท เป็นอีกปัจจัยกดดันต่อทองในประเทศ